《肃州八景 其三 玉关来远》
明代·戴弁

圣代文明遍九垓，河山设险玉门开。月明虏使闻鸡度，雪霁番王贡马来。

泛泛仙槎浮瀚海，翩翩驿骑上金台。幸逢四海为家日，独坐藩垣愧乏才。

作者简介：（1390—1454）明江西浮梁人，字士章。永乐十二年举人。授崇阳县学训导，擢兵科给事中，累官广东参政。黄萧养起事，弁往劝谕解散，义军信为好官，见之皆拜。弁归，令参将武毅通谋，遂杀萧养。升左布政。